b'\n_START_ARTICLE_\nAnglai (senoji tauta)\n_START_PARAGRAPH_\nAnglai (angl. Angles) \xe2\x80\x93 german\xc5\xb3 gentis, kuri suteik\xc4\x97 savo vard\xc4\x85 Angelno regionui (dabar \xc5\xa0l\xc4\x97zvigo-Hol\xc5\xa1teino \xc5\xbeem\xc4\x97je, Vokietijoje). Danai V a. i\xc5\xa1st\xc5\xabm\xc4\x97 anglus, jutus ir saksus i\xc5\xa1 Jutlandijos pusiasalio. Dalis angl\xc5\xb3 kartu su saksais ir jutais \xc4\xafsik\xc5\xabr\xc4\x97 dabartin\xc4\x97je Did\xc5\xbeiosios Britanijos teritorijoje Romos imperijos saul\xc4\x97lyd\xc5\xbeio metu. IX a. prie saks\xc5\xb3 \xc5\xbeemi\xc5\xb3 prijung\xc4\x99s angl\xc5\xb3 teritorijas Vesekso karalius Alfredas Didysis pasivadino anglosaks\xc5\xb3 karaliumi. Angl\xc5\xb3 genties vardas dav\xc4\x97 prad\xc5\xbei\xc4\x85 pavadinimui \xe2\x80\x9eAnglija\xe2\x80\x9c.\n_START_SECTION_\n\xc5\xa0v. Grigalius\n_START_PARAGRAPH_\nAnglai minimi legendoje apie Grigali\xc5\xb3 I. Kaip pasakojama, Grigalius Deiroje, rom\xc4\x97n\xc5\xb3 turguje, netik\xc4\x97tai pamat\xc4\x97 angl\xc5\xb3 vaik\xc5\xb3, kurie buvo pardavin\xc4\x97jami kaip vergai, grupel\xc4\x99. Grigalius paklaus\xc4\x97 apie j\xc5\xb3 kilm\xc4\x99. Kai vaikai pasivadino \xe2\x80\x9eAnglii\xe2\x80\x9c (anglais), jis pasak\xc4\x97: \xe2\x80\x9eBene, nam et angelicam habent faciem, et tales angelorum in caelis decet esse coheredes\xe2\x80\x9c (\xe2\x80\x9eTai puiku, jie turi angeli\xc5\xa1kus veidus, o tokie \xc5\xbemon\xc4\x97s privalo b\xc5\xabti angelais danguje\xe2\x80\x9c). Teigiama, kad nuo tada jis nusprend\xc4\x99s atversti \xc5\xa1i\xc5\xb3 vaik\xc5\xb3 gimtojo kra\xc5\xa1to gyventojus \xc4\xaf krik\xc5\xa1\xc4\x8dionyb\xc4\x99.'